Trondheim studentspeidergruppe

Trondheim studentspeidergruppe (TSSG)  er en speidergruppe for studenter i Trondheim og er en av landets mest aktive studentspeidergrupper. Gruppen ble opprettet i 1956 og har siden vært kontinuerlig drift. Noen av gruppens tidligere aktive medlemmer er Svein Hatløy, grunnlegger av Bergen Arkitektskole, samt NTNU-professorene Christian F. Skau og Haakon With Andersen.

Gruppen er et samlingspunkt for speider- og friluftsinteresserte studenter. Pr. november 2010 var det 32 betalende medlemmer.

Historie
Trondheim studentspeidergruppe ble stiftet 13. september 1956. Den første formannen var bygg-studenten Ivar Børseth. I 1964 ble hytta «Duddelibu» bygget på dugnad. Den var tegnet av arkitekt Svein Hatløy. Sommeren 1977 var TSSG med på å pusse opp den fraflyttet fjellgårdem Skageflå ved Geirangerfjorden.

Roverlaget GibGob RL
GibGob RL er TSSGs roverlag, tidligere kjent som NTH-RL. Navneskiftet ble vedtatt på roverlagets årsmøte i mai 1994, og godkjent av Sør-Trøndelag krets til TSSGs årsmøte i november samme høst.

GibGob RL er medlem av Norges speiderforbund (NSF), mens TSSG er tilsluttet SSR, Studentspeiderrådet. Medlemsmassen til roverlaget er nøyaktig den samme som TSSG sin, ved at TSSG-medlemmer automatisk er medlemmer i GibGob. 

Roverlaget var opprinnelig ansvarlig for alle utearrangementene til TSSG, og var bindeledd for alle krets- og forbundsaktiviteter. I dag har GibGob ansvaret for Vinter-5-kamp, som arrangeres i mars på Duddelibu, og årsmøtet i mai.

Som TSSG RL og NTH RL, har roverlaget vunnet NSFs nasjonale 5-kamper syv ganger:
1965: TSSG roverlag – Morten Laake, Tore Valstad
1971: NTH roverlag - Even Lind, Erik Jahr
1976: NTH roverlag – J.O. Gjerp, A.D. Gjærde, U.T. Haraldsen
1981: NTH roverlag – J.A. Gammeltvedt, T. Norløff, J.O Gjerp
1983: NTH roverlag – Kjell Christoffersen, Jon Arne Gammeltvedt, Tor Tveito
1985: NTH roverlag – Jon Arne Finnes, Torgeir Tysnes, Kjell Christoffersen
1989: NTH roverlag – Håkon Gulla, Andreas Heimdal, Geir Høydalsvik

Aktiviteter
TSSG har en rekke arrangementer og aktiviteter. En tradisjonell aktivitet er 17. mai-turen til Snøhetta, men de fleste aktivitetene er av sosial art.

Studenthytta Duddelibu
«Duddelibu» er hytta til Trondheim studentspeidergruppe (TSSG). Hytta ble bygget på dugnad høsten/vinteren 1963-64 av studentspeidere ved NTH.  Hytta er oppført i tre med torvtak.  Siden hytta stod ferdig 16. februar 1964 har den vært et naturlig samlingspunkt for studentspeidere fra hele Norge.  Hvert år markeres innvielsen av hytta på tradisjonsvis.  Denne markeringen foregår helgen som ligger nærmest 16. februar.

Beliggenhet 
Duddelibu ligger i Selbu kommune i Trøndelag, omtrent 45 minutter fra Trondheim.  Hytta ligger i et kupert myrområde med rike turmuligheter.  Vennafjell og Våttåfjell ligger i kort avstand fra hytta, og er naturlige turmål.

Fasiliteter 
Duddelibu har teoretisk plass til hele 75 overnattende gjester på en gang, men det høyeste antallet som er bekreftet er rundt 55.  Hemsen er utbyggbar til å dekke omtrent hele hytta, noe som gjør at den brukes som en toetasjes bygning.

Det er hverken innlagt strøm eller vann på Duddelibu.  Oppvarming foregår ved bruk av vedovn og peis. Vann hentes i brønn i myra. De sanitære forholdene på Duddelibu består av utedo, et badebasseng (kurbad) og en sykkeldusj, "tråkk-og-sprut".  Når kurbadet ikke er i bruk, er det dekket med lokk for å unngå ulykker. Kurbadet er også en offentlig godkjent badeplass, og dermed utstyrt med påkrevd nødvendig redningsutstyr som redningsring og livline.

Baddelibu
I tillegg til Duddelibu ligger også Baddelibu på tunet.  Baddelibu er et badstuhus med mulighet for overnatting.  Badstua er vedfyrt med en komforttemperatur på i overkant av 100 grader.  Det er teknisk mulig å nå temperaturer på over 140 grader.  Det gjør at Baddelibu kan brukes som stekeovn for større matmengder, siden Duddelibu ikke har vanlig stekeovn.  Baddelibu ble oppført på begynnelsen av 1970-tallet.

Overnatting
Overnattinger noteres i hytteboka og ved enkelte runde tall må personen medbringe kake. Følgende antall overnattinger er verdt å merke seg:
 20 overnattinger: MDFC, Member of Duddelibus FanClub.
 50 overnattinger: PL, post L. Altså passert romertallet 50.
 100 overnattinger: PC, post C.
 365 overnattinger: PÅ, passert året.
 400 overnattinger: (MDFC)2. Altså 202. Denne utmerkelsen er det kun én som har oppnådd.

Utleie
Duddelibu brukes også av Sør-Trøndelag krets av Norges speiderforbund for speiderarrangement for speidere eller rovere.

Andre studentspeidergrupper 
Det har vært studentspeidergrupper på flere steder i Norge, men det er bare TSSG i Trondheim som er aktiv nå.
 BSSG i Bergen, nedlagt 2003
 NoSSG på Notodden
 OSSG i Oslo
 ÅSSG på Ås

Referanser

Eksterne lenker 
 Trondheim studentspeidergruppe
 Norges speiderforbund
 Bergen Studentspeidergruppe
 Åsstudentenes Speidergruppe

Utenlandske lenker 
 Student Scout And Guide Organisation

Studentkultur i Trondheim
Norske speidergrupper
Organisasjoner etablert i 1956
Studentforeninger ved NTNU